Један од значајних догађаја за украјинску заједницу у Републици Српској јесте обиљежавање Голодомора. Савез украјинских удружења и организација, те Културно-просвјетно удружење „Тарас Шевченко” из Бање Луке сваке године обиљежавају годишњицу националне трагедије украјинског народа. Голодомор је раздобље у украјинској историји, у периоду од 1932. до 1933. године, када је глађу уморено од седам до десет милиона Украјинаца.